Innocentius Episcopus servus serv. Dei, dilectis filiis Abbati  conventui monasterii Trenorchiensis, Cabilonensis diocesis, ad Romanam Ecclesiam nullo medio pertinentis, salutem  apostolicam benedictionem. Hiis libenter annuimus quæ credimus in vestrum  monasterii vestri commodum redundare. Cùm igitur sicut nobis exponere curavistis, statuendum duxeritis in subventionem faciant annuatim, ut perferre possitis leviùs onera expensarum, prout in litteris super hoc confectis, quarum tenorem præsentibus inseri facimus, pleniùs continetur. Nos præcibus vestris inclinati statutum hujusmodi, sicut providè ac pro utilitate monasterii vestri factum extitit, auctoritate apostolicâ confirmamus,  præsentis scripti patrocinio communimus. Tenor autem litterarum prædictarum talis est: Universis præsentes litteras inspecturis frater Guillelmus Prior Trenorchiensis totúsque ejus loci conventûs, salutem in Domino. Noverint universi tam præsentes quàm futuri, quòd statutum est in generali Capitulo nuper celebrato, de omnium fratrum assistentium consilio  consensu, quòd prioratus  domus ad nostrum monasterium pertinentes, in pensione seu censu annuo annuatim subveniant de cætero in futurum monasterio nostro: scilicèt Prioratus Sancti Portiani in centum libris Turonensis: prioratus de Cunaldo in centum libris: prioratus Herensis monasterii in quinquaginta libris: prioratus de Lauduno in viginti quinque libris: domus de Bellovidere in decem libris: domus S. Philiberti de Grandiloco in decem libris: domus Sancti Vitalis in centum solidis: domus de Machicol in centum solidis. In cujus rei testimonium præsentibus sigillum nostrum apposuimus. -- Et nos Renaldus permissione divinâ Abbas Trenorchiensis, qui præsentes fuimus huic statuto, auctoritatem præbuimus  assensum:  in testimonium veritatis  roboris, sigillum nostrum cum sigillo conventûs nostri, præsentibus duximus apponendum. Datum anno Domini millesimo CC. XLVIII. Nulli ergo omninò hominum liceat hanc paginam nostræ confirmationis infringere, vel ausu temerario contraire. Si quis autem hoc attentare præsumpserit, indignationem omnipotentis Dei,  beatorum Petri  Pauli Apostolorum ejus, se noverit incursurum. Præsentibus post duodecim annorum spatium minimè valituris. Datum Lugduni VI. Idus Junii, pontificatûs nostri anno septimo. In plumbo, INNOCENTIUS Papa IIII.